o
Tervehdys Jeesuksen nimessä. Olen Kari Niemi.
Meillä on tänään erikoisvieras Israelista.
Hän syntyi perinteiseen juutalaisperheeseen.
Hän tuli uskoon New Yorkissa.
Nyt hän tekee evankeliumin työtä Israelissa.
Jakov Damkani, tervetuloa! - Kiitos. On hienoa olla Suomessa.
Kiitän Jumalaa suomalaisista -
ja suomalaisten rakkaudesta Israelia kohtaan.
Olet kirjoittanut kirjan, jonka nimi on "Miksi minä?"
Se on elämänkertani heprean kielellä.
Olemme jakaneet niitä Israelissa yli 400 000 kappaletta.
Sadat israelilaiset ovat tulleet uskoon kirjan ansiosta.
Se kertoo lapsuudestani Kirjat Shmonassa, -
jengielämästä, rikollisen elämästä, Israelista lähdöstä -
sekä elämästäni Euroopassa, Bahamalla ja USA:ssa.
Siinä on opetusta Vanhasta ja Uudesta testamentista.
Siinä käsitellään opinkappaleita ja teologiaa.
Ne tulevat esiin elämäni vaiheiden kautta.
Siinä opetetaan Jeesuksesta juutalaisessa asiayhteydessä.
Miksi on tärkeää julistaa evankeliumia juutalaisille?
Pelastus on tullut juutalaisten kautta.
Jeesuksen ensimmäinen ja toinen tuleminen liittyvät juutalaisiin.
On tärkeää julistaa evankeliumia kaikille.
Järjestömme tekee myös arabi- ja turistityötä.
Paavali tiesi tarkkaan, -
että Jeesus-lapsi syntyi juutalaiseen kansaan, -
mutta Israel on mukana myös Jeesuksen toisessa tulemisessa.
Jumala antoi Israelille oman valtion tietystä syystä -
ja juuri sinä hetkenä, kun evankeliumi tavoittaa maan ääret.
Hän asettaa kristittyjen sydämiin rakkautta Israelia kohtaan.
Sitten Hän ajaa Israelin ahtaalle, aivan kuten muinaisina aikoina.
Vanhassa testamentissa Jumala lähetti vihollisia sen kimppuun.
Israel kääntyi hädissään Hänen puoleensa.
Jumala lähetti heidän avukseen Gideonin, Deboran ja Simsonin.
Nykyään Jumala nostaa arabimaailman, Iranin, -
Hizbollahin, Hamasin ja kansannousut.
Hän nostaa koko maailman vastustamaan Israelia.
Hän ei anna gideoneja, mooseksia eikä daavideja, -
vaan kansojen pyhiä, jotka kertovat Israelille Jeesuksesta.
Jumalan Sanassa sanotaan, että syttyy sota.
Jumala on antanut arabimaille valtavat öljyvarat.
Kun Jumala loi maailman, hän antoi öljyn arabien käsiin.
Hän laittoi Israelin ja Jerusalemin arabimaiden keskelle.
Hänellä oli jo silloin mielessään tämä aika, -
jolloin maat hyökkäävät Herramme kaupunkia vastaan.
Israel-työtä tekevien kristittyjen ansiosta -
Israelin kansan jäännös huutaa Jeesuksen nimeä: -
"Baruch Haba beShem Adonai."
Saamme nähdä Herran tulevan takaisin. Taivas tulee maan päälle.
Mitä Pelastuksen shofar -järjestö tekee Israelissa?
Opetamme kansoista tuleville evankelistoille lauluja hepreaksi.
Menemme kadulle laulamaan.
Julistamme evankeliumia ympärille kerääntyville.
Jaamme kirjoja ja todistamme.
Uskoville opetetaan, miten kertoa evankeliumia juutalaisille.
Usein kristitty sanoo: "Jeesus rakastaa sinua."
Se ei ole oikea tapa julistaa evankeliumia juutalaiselle.
Raamatussakaan ei puhuta Jeesuksesta sillä tavalla.
Raamatussa sanotaan: "Jumala on rakastanut maailmaa niin," -
"että Hän antoi ainoan Poikansa."
Painotus on aina Isä-Jumalassa.
Apostolit puhuivat israelilaisille näin: -
"Esi-isienne Jumala, Abrahamin, Iisakin ja Jaakobin Jumala" -
"on antanut sen, minkä Hän lupasi."
Juutalaisille pitää painottaa Isä-Jumalan osuutta.
Jeesuskin sanoi, ettei Hän tee mitään ilman Isää.
Vain Isä tietää, milloin Jeesus tulee takaisin.
Seurakunta on sysännyt Jumalan syrjään. Se korostaa vain Jeesusta.
Ei juutalaisia eikä ketään muutakaan pidä lähestyä niin.
Kirjoituksissa painotetaan Isä-Jumalaa, joka antoi lupauksen.
Opetamme uskovia kertomaan evankeliumia, -
jotta juutalainen käsittää, ettei heille yritetä tuoda uutta uskontoa
Täällä se voi vaikuttaa yhdentekevältä, -
mutta se täytyy kertoa heille niin, että he ymmärtävät sen.
Näemme kuvanauhan Pelastuksen shofar -järjestön työstä Israelissa
Eräänä päivänä kauan sitten minulle tuli ilmestystieto.
Se muutti koko elämäni.
Pakanauskova avasi eteeni totuuden evankeliumin.
Käsitin, että Jumala kysyy: "Kenet minä lähetän?"
Vastasin: "Lähetä minut."
Evankeliumin työstä tuli sillä hetkellä intohimoni.
T-PAIDAN TEKSTI: OLEN MESSIAANINEN JUUTALAINEN.
Olemme harvoja israelilaisia, jotka julistivat evankeliumia -
juutalaisille Israelin kaduilla päivittäin.
Täytimme Jumalan kutsua elämässämme.
Työmme laajeni.
Siitä tuli hieno ja voimallinen kaikenikäisten ihmisten ponnistus.
Ihmisiä tuli yli 20 maasta eri tunnustuskunnista.
Oli eri kieliä ja kulttuureja. Oli köyhiä ja rikkaita, -
kaikki yhdistettyinä evankeliumin lipun alla.
Työssämme keskeistä on uskovien yhteys, -
ylistys -
ja Jumalan Sanan tutkiminen.
Todelliseen evankeliumin työhön kuuluu aina myös vastustus.
Se on tuskallista, mutta kannattaa muistaa heidän lähtökohtansa.
Ei voi muuta kuin rakastaa heitä ja antaa heille anteeksi.
Jeesuskin sanoi ristiltä: "Isä, anna heille anteeksi," -
"sillä he eivät tiedä, mitä he tekevät."
Haluatko taas kuonoosi?
Olen huomannut, että jokaista vastustajaamme kohti -
on kymmeniä tuhansia niitä, jotka haluavat kuulla meitä.
Apostolien tekojen kirja jatkuu.
Kun evankeliumi on tavoittanut maan ääret, -
se palaa taas Jaffaan kansojen pyhien ansiosta.
Jumala lupasi, että Hän herättää Israelin kateuden pakanojen kautta.
Jumala on antanut meille talon. Aivan sen lähellä on talo, -
jonka katolla Pietari näki näyn.
Olemme olleet kestäviä ja uskollisia 30 vuoden ajan.
Ihmiset ovat nukkuneet pöytien päällä ja lattioilla.
Talossa on kolme suihkua ja kolme vessaa.
Talossa on yöpynyt 40 ja 50 hengen ryhmiä.
Olemme välillä olleet jaksamisemme äärirajoilla, -
mutta Jumala on nähnyt uskollisuutemme.
Tahdon nyt esitellä, mitä Jumala on antanut meille.
Nämä ovat Pelastuksen shofar -järjestön uudet toimistotilat.
Tässä on uusi salimme, jota voi käyttää konferensseissa, -
seminaareissa, evankeliointi- tapahtumissa, konserteissa -
ja juutalaisten, arabien ja kristittyjen ystävyystoiminnassa.
Tässä on uusi keittiö ja ruokasali.
Tässä ovat vierashuoneet. Paikkoja on yli 100 vieraalle.
Talo sijaitsee Tel Aviv - Jaffan ytimessä lähellä rantaa.
Tahdomme palvella Jumalaa ja julistaa evankeliumia.
Kutsumme taloa Gilgaliksi.
Gilgal oli muinoin portti luvattuun maahan.
Rukoukseni on, että Gilgal on portti Jumalan valtakuntaan, -
jossa monet syntyvät Jumalan Hengestä.
Uskon, että Jumala täyttää tämän paikan pyhyydellä, elämällä, -
rakkaudella, ilolla, rauhalla ja Hengellä.
Meille Gilgal on yhteyden paikka.
Jatkamme keskustelua Jakov Damkanin kanssa.
Teiltä on tulossa elokuva.
Se on hyvin voimallinen elokuva, Ristin toisella puolella.
Se on ensimmäinen juutalaisten tekemä elokuva laatuaan.
Se on suuri ihme.
Se on ollut sydämelläni monen vuoden ajan.
On ihmeellistä, miten elokuva syntyi.
Monen vuoden ajan yritin laatia elokuvakäsikirjoitusta, -
mutta se ei oikein ottanut sujuakseen.
Kaksi vuotta sitten kävin ystäväni luona Jerusalemissa.
Katsoimme yhdessä The Brothers -elokuvan.
Se käsitteli ääriortodoksisten ja maallisten juutalaisten välejä.
Välit ovat hyvin jännittyneet.
Elokuva oli erittäin taitavasti tehty.
Ajattelin, että kuka elokuvan sitten onkin tehnyt, -
pyytäisin heiltä apua elokuvan teossa.
Odotin elokuvan loppuun.
Kirjoitin ylös ohjaajan ja käsikirjoittajan nimet.
Lähetin heille sähköpostia.
Seuraavana päivänä sain kirjeen käsikirjoittajalta.
Hän kirjoitti: "Jakov, tuskin enää muistat minua."
"25 vuotta sitten olin talossasi Jaffassa."
Hän tarkoitti lähetystyömme tukikohtaa.
Hän oli käynyt siellä 25 vuotta sitten.
Hän kirjoitti: "Keskustelimme puutarhassasi tuntien ajan."
"Kerroit minulle Jeesuksesta. En ole ikinä unohtanut sinua."
"Siitä lähtien olen etsinyt kaiken mahdollisen tiedon Jeesuksesta."
"Olisi hienoa tavata sinut."
Purskahdin itkuun.
Pyhä Henki valtasi minut. Käsitin, että se oli Jumalan työtä.
Tapasimme. Meistä tuli kuin Daavid ja Joonatan.
Kerroin hänelle, millaista elokuvaa olin suunnitellut.
Kerroin, mitä haluan nähdä valkokankaalla.
Hän auttoi minua panemaan sen sanoiksi.
Se on ensimmäinen elokuva, joka on tuotettu israelilaisia varten.
Toivottavasti esitätte sen televisiossa.
Miten juutalaiset vastaavat, kun heille kerrotaan evankeliumia?
He vastaavat samalla tavalla kuin Jeesukselle ja apostoleille.
Uskon, että nykyään se on vaikeampaa kuin apostolien aikaan.
Apostolien ei tarvinnut vastata kristikunnan juutalaisvainoista.
Apostoleilla oli eri lähtökohta.
Juutalaisista jotkut ottavat vastaan armon ja sanoman.
He ottavat sen sydämeensä ja tutkivat sitä.
He esittävät kysymyksiä ja haluavat tulla raamattupiiriin.
Jotkut eivät piittaa sanomastamme.
He luulevat tietävänsä kaiken, mutta he eivät tiedä mitään.
Jotkut taas haluavat tappaa meidät.
He ovat evankeliumin vihollisia.
Ihmiset kiivailevat lain ja Jumalan puolesta.
He luulevat tekevänsä hyvää tappamalla meidät.
Se on sama henki, joka ristiinnaulitsi Herran -
ja kivitti Stefanoksen ja profeetat. Se on sama henki.
Jos on yksi sellainen, joka haluaa tappaa meidät, -
häntä kohti on kymmeniä tuhansia niitä, joita sanomamme kiinnostaa.
Täytyy vain voittaa pelko ja antaa Hengen ohjata.
Olen palvellut Israelin kaduilla 30 vuotta.
Joka kerta kun teen sitä, sydämessäni on pelko.
Pelkään, että kohtaan niitä, jotka haluavat tappaa tai pahoinpidellä.
Täytyy muistaa Jeesuksen sanat: -
"Tässä maailmassa teillä on ahdistus."
Evankeliumi ei lupaa vain menestystä ja pelkkiä siunauksia.
Jeesus sanoi, että sen myötä joudumme vaikeuksiin.
Se, joka pyrkii vanhurskauteen, kohtaa vainoja.
Nykyään opetetaan vain siunauksista, ilosta ja rauhasta.
Se on vain puolitotuus, ja se on vaarallista.
Haluaisit varmasti lopuksi esitellä shofariasi.
Järjestömme nimi on Israelin Pelastuksen shofar.
Rukoilen suomalaisten ymmärtävän, että pian koittaa päivä, -
jolloin Jumalan pasuuna soi.
Tämä on 700 vuotta vanha pässinsarvi.
Sain tämän marokkolaisesta synagogasta. Puhallan siihen.
Uskon, että suomalaiset tulevat joukolla mukaan työhömme.
Kuunnellaan.
Aamen. - Se oli mahtavaa.
Kiitos haastattelusta.
Kiitos myös kaikille katsojille. Jumala sinua runsaasti siunatkoon.
Suomennos: Marianne Tenetz